Vatnadalur i vår tid. Sagaen er en slektshistorie fra landnåmstiden til kristningen av Island.
**Sagaen om Vatsdølene** (norrønt *Vatnsdœla saga*) er en islendingesaga fra siste halvdel av 1200-tallet. Historien foregår i Vatnadalur nord på Island, og skildrer slekten der gjennom fire generasjoner fra landnåmsmannen *Ingimundr* til hans oldebarn omkring år 1000. Sagaen har blitt beskrevet som «en av de islendingesagaene som er sterkest preget av innflytelse fra kristendom og riddertid».

Ingemund kjemper sammen med kong Harald Hårfagre i slaget ved Hafrsfjord, men utvandrer senere til Island med hele sin familie, etter råd av en spåkvinne. Ingemund er sagaens hovedperson, og han dør i et forsøk på å skape fred mellom sønnene og en illgjerningsmann. I generasjonen etter Ingemund møter vi sønnene Tore og Torstein, og i neste generasjon Torsteins sønn Ingolf. I den fjerde og siste generasjonen i sagaen er den mektige Þorkell krafla hovedperson; han velger kristendommen. Sagaen er «temmelig løst komponert», og særlig den siste delen består av flere korte episoder uten sammenbinding. Personene blir i stor grad skildret ved hjelp av én dominerende karakteregenskap hos hver av dem: de edle, de oppfarende og de ondsinnede.

I en studie av den danske forskeren Preben Meulengracht Sørensen, hvor han lette etter spor av Frøydyrking i fire islendingesagaer, peker Sørensen på at det i Vatnsdæla saga «is made clear that it is indeed Freyr who directs Ingimundr and his family to Iceland, and the birth of fiordís is regarded as a sign given by the god of fertility.» Sagaen har også «en påfaldende interesse for magi og overtro, naturligvis betragtet fra et kristent synspunkt».

Sagaen er muligens skrevet i Tingøyrar kloster, Islands første kloster. Sagaen er bevart i en rekke avskrifter fra håndskriftet Vatnshyrna. 
Sagaen er oversatt til bokmål som *Sagaen om Vatsdølene* (Sigurd Angell Wiik, 1952) og til nynorsk som *Soga om Vatsdølerne* (Jørgen Reitan, 1909)

Referanser
----------

1. ↑  Ingemund Torsteinsson den gamle i Store norske leksikon
2. ↑  Vatnsdæla saga i Store norske leksikon
3. 1 2 3 4  «Vatnsdæla saga» i *KLNM*. Gyldendal, 1956-78
4. ↑  Fornrit 2011 Arkivert 24. januar 2013 hos Wayback Machine. forlagspresentasjon av samleutgave av sagaene (pdf)
5. ↑  Preben Meulengracht Sørensen. «Freyr in den Isländersagas». I: *Germanische Religionsgeschichte. Quellen und Quellenprobleme*. Redigert av Heinrich Beck mfl. Walter de Gruyter forlag, 1992. Her sitert etter Lars van Wezel. *Mythic Elements in Hrafnkels saga Freysgoða: Prolonged Echoes and Mythological Overlays*. Foredrag på 11TH INTERNATIONAL SAGA CONFERENCE, 2000 SYDNEY. Sørensens fire sagaer er Gísla saga, Víga-Glúms saga, Vatnsdoela saga, og Hrafnkels saga.
6. ↑  Vatnsdæla saga: Place-Names and Petit Point fra bloggen The Saga-Steads of Iceland: A 21st-Century Pilgrimage
7. ↑  skandinaviske-oversaettelser.net

Eksterne lenker
---------------

* heimskringla.no, dansk fulltekst

Portaler: Litteratur | Island

| * v
* d
* r
Sagalitteratur • Islendingesagaer • Tått • Liste over islendingesagaene |
| --- |
| Audun fra Vestfjordene • Bandamanna saga • Bård • Bjørn Hitdølakjempe • Droplaugs-sønene • Egils saga • Eirik Raude • Færøyingesaga • Finnboge • Fljotsdølane • Flóamanna • Fosterbrødrene • Gisle Sursson • Grette • Grønlendingene • Gull-Tore • Gunnlaug Ormstunge • Hallfred Vandrådeskald • Håvard Isfjording • Heiðarvíga • Hønse-Tore • Kjalnesinga • Kormak • Kristnisaga • Kroka-Rev • Laksdøla • Ljósvetninga • Njål • Ravnkjell Frøysgode • Reidar • Røykdølane • Snegle-Halle • Svarvdølane • Torstein Kvite • Torstein Side-Hallsson • Torvald den vidfarne • Tord den trugande • Torstein Oksefot • Valla-Ljót • Vápnfjordingane • Vatsdølene • Viga-Glum • Víglund • Ølhette • Øyrbyggene |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |